Sign in / Join .st0{fill:#34437F;} .st1{fill:#878787;} Monday, January 24, 2022 ikteb hawn… Fittex Covid: Il-każi attivi jinżlu taħt il-5,000; imutu żewġt irġiel Minn talk.mt January 24, 2022 Ritratt: Roger Azzopardi talk.mt Fl-aħħar aġġornament dwar is-sitwazzjoni tal-Covid-19 f'pajjiżna, l-awtoritajiet tas-saħħa ħabbru li l-każi attivi bħalissa huma ta' 4,708. Dan hekk kif mit-testijiet li saru matul l-aħħar 24 siegħa feġġew 202 każ ġdid filwaqt li 1,253 oħra ġew dikjarati bħala mfejqa mill-virus. Fl-istess waqt l-ammont ta' pazjenti li bħalissa jinsabu l-Isptar Mater Dei għall-kura minħabba l-Covid-19 huma 103, b'sitta minnhom li jinsabu fit-Taqsima tal-Kura Intensiva. L-ammont ta' mwiet issa huwa ta' 534 wara li fl-aħħar 24 siegħa mietu raġel ta' 55 sena u ieħor ta' 90 sena waqt li kienu pożittivi bil-virus. Il-programm ta' vaċċinazzjoni baqa' għaddej b'mod tajjeb hekk kif l-awtoritajiet tas-saħħa qalu li sas-Sibt b'kollox ingħataw 1,195,041 doża tal-vaċċin. Minn dawn hemm 322,092 li huma dożi tal-booster. Artiklu preċedenti 84% tal-popolazzjoni ta' Tonga affettwata mill-irmied u t-tsunami kkawżati mill-iżbroff ta' vulkan Artiklu li jmiss Awstraljan ta' 36 sena jammetti li ħataf lil Cleo Smith